Lav et referat af nedenstående tekst:

Tekst:
En landsdækkende operation har ført til, at mere end 1.000 unge under 18 år er blevet sigtet for at dele en seksuelt krænkende indhold via Facebook Messenger med personer, der på tidspunktet for optagelsen var 15 år. Delingerne kan være en overtrædelse af straffelovens §235 - distribution af børneporno. I Nordjylland drejer det sig om 56 unge, der nu skal afhøres af politiet, oplyser vicepolitiinspektør hos Nordjyllands Politi, Frank Olsen. To sager fra Thisted indgår ikke i den statistik. - Nogle af de unge er allerede blevet kaldt ind til afhøring her til morgen, hvor de vil blive afhørt og sigtet. Herefter skal de sigtede så finde ud af, hvordan de forholder sig til anklagerne. Alt efter, hvordan de forholder sig til sigtelsen, vil anklagemyndigheden så sende nogle af dem videre til retten, siger Frank Olsen, vicepolitiinspektør hos Nordjyllands Politi. De 56 unges alder spænder i dag fra 16-22 år, og der er tale om 13 piger og 43 drenge. Geografisk er en stor del af de unge placeret omkring Aalborg, men flere af de sigtede er også bosat i Frederikshavn, Skagen, Brovst og Vesthimmerland. - Det er ikke unaturligt, at de sigtede befinder sig i nogle klumber rundt om i kredsen, som de gør i tilfældet her, for de unge har typisk spredt videoen til deres venner, siger Frank Olsen. Han oplyser desuden, at Nordjyllands Polti regner med at have afhørt størstedelen af de sigtede i Nordjylland i slutningen af denne uge. NC3 og flere kredse i tæt samarbejde Rigspolitiet forklarer i en pressemeddelelse, at sagen er startet hos Nordsjællands Politi, der har arbejdet tæt sammen med Københavns Politi, Københavns Vestegns Politi og det Nationale Cyber Crime Center (NC3). Sammen har de koordineret indsatsen, der strækker sig over 11 ud af de 12 politikredse samt Grønland. Sagen begyndte, da Facebook modtog rapporter om, at to videosekvenser og et billede med seksuelt materiale med personer under 18 år blev delt hyppigt blandt unge på chat-platformen Messenger. Delingerne foregik frem til efteråret 2017. Facebook videregiver deres oplysninger til de amerikanske myndigheder, hvorefter oplysningerne går via Europol til dansk politi, som indleder sagen under navnet Umbrella. Vidtrækkende konsekvenser Straffen for at overtræde §235 kan være hård, oplyser Rigspolitiet også i pressemeddelesen. Anklageren vil i hver enkelt sag vurdere, hvilken straf man vil gå efter. Kendes man skyldig i overtrædelse af §235, kommer det til at fremgå af børneattesten og kan komme til at stå på straffeattesten. - Det er vores opfattelse, at unge mennesker godt ved, at det kan have store konsekvenser for offeret at dele den form for materiale. Men de ved måske ikke, at det er også er strafbart, og at de kan blive dømt for at distribuere børneporno, siger politikommissær, Flemming Kjærside fra NC3 i pressemeddelesen. Udover at have voldsomme konsekvenser for ofrene, når sådan materiale deles, kan det også få vidtrækkende konsekvenser for dem, som deler: - Får du en notering på børneattesten, står den der i mindst ti år. Det betyder, at du ikke kan få job i en børnehave eller blive fodboldtræner. Hvis amerikanske myndigheder får oplysninger om forholdet, kan det også betyde problemer i forbindelse med indrejse i USA. Så det er alvorligt, og det har alvorlige konsekvenser langt ind i fremtiden, siger Flemming Kjærside. Strafferammen for deling af børneporno går op til seks års fængsel.

Referat:
56 unge under 18 år skal i den kommende tid afhøres af Nordjyllands Politi, efter de er blevet sigtet for at dele børneporno på Facebook.